Kelly Hyland: Moren til Brooke og Paige. Hun har også en sønn, Josh, som pleide å danse, men som nå bruker tiden sin på hockey. Kelly pleide å danse for Abby da hun var ung, men sluttet da hun var 14 for å begynne med Cheerleading. Hun havner stadig i krangler med Abby, for det meste fordi Brooke og Paige som regel befinner seg på bunnen av hierarkiet. De får de dårligste kostymene og dårligst koreografi. Kelly og Abby har kjent hverandre i over 30 år. Det spekuleres i om Kelly kan ha gjort noe mot Abby, som å ha kysset en gutt Abby likte. Dette kom frem i en av gjenforeningsepisodene. Her kan det finnes en sammenheng med at Brooke og Paige ikke får mer tillit hos Abby, til tross for at de er flinke dansere. Kelly har flere ganger truet med å ta jentene ut av studioet på grunn av behandlingen fra Abby, men jentene elsker å danse og vil ikke slutte.